***Το ρεμάλι της Φωκίωνος Νέγρη*** είναι μια ελληνική κοινωνική ταινία παραγωγής του 1965 σε σκηνοθεσία Κώστα Καραγιάννη και σενάριο του Γιώργου Παπακυριάκη. Πρωταγωνιστούν οι Αλεξάνδρα Λαδικού, Άλκης Γιαννακάς, Ανδρέας Φιλιππίδης, Έφη Οικονόμου και Ζέτα Αποστόλου.

Πλοκή
-----

Η ταινία ξεκινά σε ένα νάιτ κλαμπ όπου εμφανίζεται η Θάλεια να τραγουδά κάνοντας παράλληλα ένα αισθησιακό στριπτίζ. Στο διπλανό δωμάτιο του κλαμπ ο Αλέκος, ένας πρώην πυγμάχος, άνθρωπος της νύχτας και νταβατζής της Θάλειας παίζει ένα παιχνίδι πόκερ με τους φίλους του. Ο Αλέκος χάνει ότι λεφτά είχε πάνω του και καθώς βγαίνει από το κλαμπ αργά το βράδυ, κατά σύμπτωση ακούει μια συνομιλία που έχει μια νεαρή κοπέλα της γειτονιάς, η Μαίρη, με τον δικηγόρο Πέτρο Νικολαΐδη, ο οποίος είναι ερωτευμένος μαζί της παρότι έχουν μεγάλη διαφορά ηλικίας. Ο Αλέκος εντυπωσιάζεται από την Μαίρη και ξαναγυρνά στο κλαμπ όπου ζητά από τον Μίλτο να μάθει ό,τι πληροφορίες μπορεί γι' αυτήν. Την άλλη μέρα ο Μίλτος λέει στον Αλέκο παρουσία της Θάλειας και των άλλων φίλων του ότι η Μαίρη είναι αρκετά πλούσια και μένει μόνη της καθώς οι γονείς της έχουν πεθάνει. Τότε ο Αλέκος αποφασίζει να σχεδιάσει ένα κόλπο προκειμένου να καρπωθεί όλη την περιουσία της Μαίρης. 

Το ίδιο βράδυ ο Αλέκος μαζί με τους φίλους του στήνει έναν ψεύτικο ξυλοδαρμό του έξω από το σπίτι της Μαίρης, η οποία πιστεύοντας ότι είναι πραγματικός παίρνει τον Αλέκο μέσα στο σπίτι της προκειμένου να τον περιθάλψει. Ο Αλέκος στην αρχή παίζει ένα θέατρο μαζί της, αλλά στην συνέχεια της ρίχνεται ερωτικά, με την Μαίρη ανήμπορη να αντιδράσει και υποκύπτει στις ορέξεις του. Το επόμενο πρωί ο Αλέκος αρχίζει να πουλά παραμύθια για τη ζωή του στην Μαίρη λέγοντας ότι ήταν φοιτητής νομικής και ότι έχει μπλέξει με κακές παρέες. Η Μαίρη δείχνει ανίκανη λόγω της απειρίας της με τους άντρες να διαχειριστεί τα συναισθήματα της για τον Αλέκο και πέφτει στην παγίδα του. Εν τω μεταξύ η Ντίνα, φίλη της Μαίρης, προσπαθεί να την πείσει να παντρευτεί τον Πέτρο Νικολαΐδη, ωστόσο αυτή είναι μπερδεμένη με τη σχέση της με τον Αλέκο και προσπαθεί να κερδίσει χρόνο θεωρώντας ότι μπορεί να βοηθήσει τον Αλέκο να μπει στον ίσιο δρόμο. 

Ο Αλέκος βλέποντας ότι η Μαίρη είναι ανίκανη να διαχειριστεί τα συναισθήματα της γι' αυτόν, της προτείνει να τον βοηθήσει οικονομικά για να κόψει τις κακές παρέες. Η Μαίρη αρχικά αντιδρά έντονα στη προτροπή του Αλέκου να πουλήσει το σπίτι της και να επενδύσει τα χρήματα της για την αγορά ενός κλαμπ, ωστόσο τελικά το κάνει πηγαίνοντας στον Πέτρο Νικολαΐδη όπου της δίνει τα χρήματα από την υποθήκευση του σπιτιού της. 

Ο Αλέκος βρίσκει ένα πιστόλι σε ένα συρτάρι στο σπίτι της Μαίρης και αφού βγάλει το μπαρούτι από τις σφαίρες το ξαναγεμίζει και το βάζει πάλι στην θέση του. Η Μαίρη γυρνά στο σπίτι και ο Αλέκος αρχίζει για μια ακόμη φορά να της συμπεριφέρεται άσχημα και χυδαία. Τότε η Μαίρη παίρνει το πιστόλι και πυροβολεί τον Αλέκο δυο φορές, ο οποίος σωριάζεται στο έδαφος υποκρινόμενος τον πεθαμένο. Η Μαίρη σοκαρισμένη φεύγει τρέχοντας από το σπίτι της όπου εντοπίζει έναν χωροφύλακα και του αναφέρει το συμβάν. Γυρίζοντας πάλι στο σπίτι της διαπιστώνει ότι το πτώμα του Αλέκου έχει εξαφανιστεί, δεχόμενη την επίπληξη του χωροφύλακα ο οποίος την προειδοποιεί να μην ξανακάνει τέτοια φάρσα. Η Ντίνα πηγαίνει στο σπίτι της Μαίρης όπου τη βρίσκει σε άσχημη ψυχολογική κατάσταση και καλεί έναν γιατρό ο οποίος κάνει στην Μαίρη μερικές ηρεμιστικές ενέσεις για να συνέλθει από το σοκ.

Την άλλη μέρα ένας φίλος του Αλέκου εμφανίζεται στην Μαίρη λέγοντας της ότι ο Αλέκος είναι βαριά τραυματισμένος και ότι θα πρέπει να δώσει ότι λεφτά έχει προκειμένου να τα δώσουν σε έναν γιατρό για να κάνει εγχείρηση στον Αλέκο και να σωθεί. Η Μαίρη παίρνει όλα τα λεφτά που έχει και πηγαίνει στο κλαμπ για να τα δώσει. Εκεί όμως συναντά και την Θάλεια, η οποία θέλοντας να εκδικηθεί τον Αλέκο, λέει στην Μαίρη ότι την κοροϊδεύουν και ότι ο Αλέκος ζει και βασιλεύει. Η Μαίρη παρ' όλα αυτά δίνει τα χρήματά της στον φίλο του Αλέκου, ενώ αυτός λίγο αργότερα την οδηγεί σε μια κλινική. Εκεί η Μαίρη μπαίνει στο χειρουργείο βλέποντας τους γιατρούς να είναι έτοιμοι να κάνουν επέμβαση στον αναίσθητο Αλέκο. Μετά από κάποια ώρα αναμονής στους διαδρόμους της κλινικής η Μαίρη πηγαίνει να δει πως εξελίσσεται η εγχείρηση, όπου ανοίγοντας την πόρτα του χειρουργείου διαπιστώνει ότι όλοι έχουν εξαφανιστεί συνειδητοποιώντας ότι έχει πέσει θύμα απάτης και εκβιασμού. 

Η ταινία κλείνει με τον Αλέκο να πηγαίνει σε ένα πολυτελές ξενοδοχείο συνοδευόμενος από την νέα ερωμένη του, την Ντόρα, όπου συναντά κατά τύχη και τη μητέρα του, με την οποία κάνει έναν σύντομο καβγά. Ανεβαίνοντας τις σκάλες ο Αλέκος βλέπει την Μαίρη να τον σημαδεύει κρατώντας ένα πιστόλι. Ο Αλέκος ξαφνιάζεται και προτού προλάβει να αντιδράσει δέχεται τρεις σφαίρες από το όπλο της και πέφτει νεκρός.

Διανομή ρόλων
-------------


|  |  |
| --- | --- |
| 
* Αλεξάνδρα Λαδικού ως Μαίρη Ασπιώτη
* Άλκης Γιαννακάς ως Αλέκος
* Έφη Οικονόμου ως Ντίνα Στεργίου
* Ανδρέας Φιλιππίδης ως Πέτρος Νικολαΐδης
* Αλέκος Κουρής ως Μίλτος
* Ζέτα Αποστόλου ως Θάλεια
* Έλλη Ξανθάκη ως μητέρα Αλέκου
* Γιώργος Βελέντζας ως μπάρμαν
* Δέσπω Διαμαντίδου ως Ντόρα
* Λαυρέντης Διανέλλος ως ψευτογιατρός

 | 
**Συμμετέχουν**
* Γιώργος Νέζος
* Δημήτρης Μιχαήλ ως πυγμάχος
* Θάνος Παπαδόπουλος
* Νίκος Αλεξίου
* Παύλος Μάιπας
* Γιώργος Τσιώνος
* Πάνος Νικολακόπουλος
* Νάσος Έξαρχος
* Νίκη Σακελλαρίου
* Σύλβιος Λαχανάς
* Αλέκος Δαρόπουλος
* Σπύρος Γουριώτης

 |

Υποδοχή
-------

### Εισπράξεις

Η ταινία προβλήθηκε τη σεζόν 1965-1966 και έκοψε 236.713 εισιτήρια, καταλαμβάνοντας την 24η θέση σε σύνολο 101 ταινιών της περιόδου αυτής. Η ταινία έκανε πάταγο λόγω των τολμηρών της σκηνών, ενώ η γυμνή εμφάνιση της Ζέτας Αποστόλου έγινε καλτ. 

### Κριτικές

Σε νεότερες κριτικές η ταινία λαμβάνει κυρίως μέτριες από χρήστες του διαδικτύου. Η IMDb της δίνει βαθμολογία 5,3/10. ενώ το Cine.gr 6,12/10. 

Ο Δημήτρης Κολιοδήμος γράφει για την ταινία στο *Λεξικό ελληνικών ταινιών από το 1914 μέχρι το 2000*:

> Τόλμη και ωμός ρεαλισμός σ’ ένα κοινωνικό δράμα, που έκανε πάταγο στην εποχή του και στάθηκε αφορμή για την παραγωγή μιας σειράς παρόμοιων ταινιών. 
> 
>

Παραπομπές
----------

1. 1 2  «Το ρεμάλι της Φωκίωνος Νέγρη». karagiannis-karatzopoulos.com. Ανακτήθηκε στις 28 Νοεμβρίου 2020.
2. ↑  BOVARY (4 Μαΐου 2021). «Άλκης Γιαννακάς: Ο ζεν πρεμιέ του ελληνικού κινηματογράφου που αποσύρθηκε νωρίς». *BOVARY*. Ανακτήθηκε στις 30 Αυγούστου 2021.
3. ↑  
«Το ρεμάλι της Φωκίωνος Νέγρη». iMDB. Ανακτήθηκε στις 29 Νοεμβρίου 2020.
4. ↑  
«Το ρεμάλι της Φωκίωνος Νέγρη». Cine.gr. Ανακτήθηκε στις 29 Νοεμβρίου 2020.
5. ↑  «Το Ρεμάλι της Φωκίωνος Νέγρη (1965)». *cine.gr*. Ανακτήθηκε στις 30 Αυγούστου 2021.

Εξωτερικοί σύνδεσμοι
--------------------

* *Το ρεμάλι της Φωκίωνος Νέγρη* στην Ταινιοθήκη της Ελλάδος
* *Το ρεμάλι της Φωκίωνος Νέγρη*   στην IMDb
* *Το ρεμάλι της Φωκίωνος Νέγρη* στο πρώην *Cine.gr* (αρχειοθετημένο στο Wayback Machine)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |  |
| --- | --- | --- | --- |
| 

| π • σ • ε
Ταινίες σε σκηνοθεσία Κώστα Καραγιάννη |
| --- |
|  |
| 
* *Το αγρίμι* (1960)
* *Το νησί της αγάπης* (1960)
* *Μυρτιά* (1961)
* *Γαμπρός για κλάματα* (1962)
* *Η μεγάλη θυσία* (1962)
* *Κορόιδο γαμπρέ* (1962)
* *Ο Γεροδήμος* (1962)
* *Ο δρόμος με τα κόκκινα φώτα* (1963)
* *Ανεμοστρόβιλος* (1964)
* *Απαγωγή* (1964)
* *Ο παράς και ο φουκαράς* (1964)
* *Τα δίδυμα* (1964)
* *Το ρεμάλι της Φωκίωνος Νέγρη* (1965)
* *Τσακισμένη από την ορφάνια* (1965)
* *Αρτίστα* (1966)
* *Εισπράκτωρ 007* (1966)
* *Η Κλεοπάτρα ήταν Αντώνης* (1966)
* *Η βουλευτίνα* (1966)
* *Ο εξυπνάκιας* (1966)
* *Τα μυστικά της αμαρτωλής Αθήνας* (1966)
* *Ανάμεσα σε δυο γυναίκες* (1967)
* *Βίβα Ρένα* (1967)
* *Δημήτρη μου, Δημήτρη μου* (1967)
* *Η γόησσα* (1967)
* *Η κοροϊδάρα* (1967)
* *Η χαρτορίχτρα* (1967)
* *Ο σπαγγοραμμένος* (1967)
* *Πατέρα κάτσε φρόνιμα* (1967)
* *Σαπίλα και Αριστοκρατία* (1967)
* *Το Πιο Λαμπρό Αστέρι* (1967)
* *Για μια τρύπια δραχμή* (1968)
* *Η Αγάπη μας* (1968)
* *Η ζηλιάρα* (1968)
* *Ο γίγας της Κυψέλης* (1968)
* *Ο παληάτσος* (1968)
* *Ο τρελλός τάχει 400* (1968)
* *Το Κορίτσι του Λούνα παρκ* (1968)
* *Το πιο λαμπρό μπουζούκι* (1968)
* *Ένας άφραγκος Ωνάσης* (1969)
* *Ένας μάγκας στα σαλόνια* (1969)
* *Η αρχόντισσα της κουζίνας* (1969)
* *Ησαϊα... μη χορεύεις* (1969)
* *Ο άνθρωπος της καρπαζιάς* (1969
* *Ο Στρατής παραστράτησε* (1969)
* *Ο τζαναμπέτης* (1969)
* *Τρεις τρελοί για δέσιμο* (1969)
* *Εγώ ρεζίλεψα τον Χίτλερ* (1970)
* *Έμπαινε Μανωλιό* (1970
* *Ένας τρελός γλεντζές* (1970)
* *Η ταξιτζού* (1970)
* *Κρίμα... το μπόι σου* (1970)
* *Ο δασκαλάκος ήταν λεβεντιά* (1970)
* *Οι Γενναίοι του Βορρά* (1970)
* *Ο νάνος και οι επτά Χιονάτες* (1970)
* *Οι 4 άσσοι* (1970)
* *Φουκαράδες και λεφτάδες* (1970)
* *28η Οκτωβρίου ώρα 5:30* (1971)
* *Εθελοντής στον έρωτα* (1971)
* *Ένα αγόρι... αλλοιώτικο απ' τ' άλλα* (1971)
* *Η εφοπλιστίνα* (1971)
* *Κάθε ναυάγιο και μια κόλαση* (1971)
* *Καταναλωτική κοινωνία* (1971)
* *Μαντώ Μαυρογένους* (1971)
* *Ο Μανωλιός ξαναχτυπά* (1971)
* *Ο Μανωλιός στην Ευρώπη* (1971)
* *Ο τρελοπενηντάρης* (1971)
* *Ο φαφλατάς* (1971)
* *Οι εγωισταί* (1971)
* *Της ζήλειας τα καμώματα (1971)*
* *7 χρόνια γάμου* (1972)
* *Αγάπη μου παλιόγρια* (1972)
* *Απ' τ' αλώνια στα σαλόνια* (1972)
* *Η προεδρίνα* (1972)
* *Ο άνθρωπος που γύρισε από τη ζέστη* (1972)
* *Ο άνθρωπος που έσπαγε πλάκα* (1972)
* *Ο αντιφασίστας* (1972)
* *Τι 30... Τι 40... Τι 50...* (1972)
* *Υβ!... Υβ!...* (1972)
* *Ένας τρελός τρελός αεροπειρατής* (1973)
* *Ο αισιόδοξος* (1973)
* *Όργια σε τιμή ευκαιρίας* (1973)
* *Ταγκό 2001* (1973)
* *Τον αράπη κι αν τον πλένεις το σαπούνι σου χαλάς* (1973)
* *Έγκλημα στο Καβούρι* (1974)
* *Ο μέτοικος* (1975)
* *The Devil's men* (1976)
* *Ανώμαλο φορτίο* (1976)
* *Επαγγελματίες ρεμάλια* (1976)
* *Τα παιδιά της πιάτσας* (1979)
* *Πονηρό θηλυκό... Κατεργάρα γυναίκα!* (1980)
* *Ρένα να η ευκαιρία* (1980)
* *Ένας κοντός θα μας σώσει* (1981)
* *Ο Λαμπρούκος μπαλαντέρ* (1981)
* *Της πολιτσμάνας το κάγκελο* (1981)
* *Η μανούλα, το μανούλι και ο παίδαρος* (1982)
* *Ο άγιος Πρεβέζης ...και η παπαδιά* (1982)
* *Γύφτικη κομπανία* (1983)
* *Καταζητείται το πρόσωπο της ημέρας* (1983)
* *Χούλιγκανς: Κάτω τα χέρια απ' τα νιάτα!* (1983)
* *Ο Παπασούζας φαντομάς* (1983)
* *Και δειλός και τολμηρός* (1988)
* *Ο πρωτάρης μπάτσος και η τροτέζα* (1989)
* *Τρελλάδικο πολυτελείας* (1989)
 |

 |